Rafbíllinn Mini Cooper SE verður frumsýndur hjá BL á morgun , laugardag . BL við Sævarhöfða kynnir á morgun , laugardag milli kl. 12 og 16 , rafbílinn Mini Cooper SE sem er rafknúin útgáfa Mini Cooper S og fyrsti rafbíll framleiðandans . Þessi nýi rafbíll er framdrifinn , þriggja dyra borgarbíll með 184 hestafla rafmótor sem skilar honum á rúmum sjö sekúndum úr kyrrstöðu í 100 km/klst . Rafhlaðan er 33 kW sem skilar 270 Nm togi og er drægi bílsins um 233 km samkvæmt mælistaðlinum WLTP . „ MINI Cooper SE nýtur fjölmargra tæknilausna og reynslu frá móðurfyrirtækinu BMW . Í umsögnum bílablaðamanna er bíllinn jafnvel talinn enn skemmtilegri í akstri en spegilmyndin , Cooper S. Þyngdarpunkturinn er t.a.m. enn lægri en í S-útgáfunni vegna rafhlöðunnar sem staðsett er neðst í undirvagninum . Það hefur verið sagt um rafbíla að þeir séu skemmtilegri í akstri en bílar með hefðbundnum vélum og það á sannarlega við um þennan nýja rafdrifna borgarbíl því aflið ( togið ) skilar sér nánast samstundis til hjólanna og gerir MINI Cooper SE einstaklega snarpan og lipran í akstri , “ segir í tilkynningu . Þrjú útbúnaðarstig S , M og L Mini SE er fáanlegur í þremur útbúnaðarútfærslum ; S , M og L og er grunnverðið frá 3.980 þúsundum króna . Grunnútgáfan S er vel búin staðalbúnaði á borð við regnskynjara , 6,5 “ snertiskjá , fjarlægðarskynjara að aftan , rafdrifna og upphitaða hliðarspegla , díóðuljós að framan og aftan og einnig í stöðu - og aðkomuljósum ( Follow me home ) svo fátt eitt sé nefnt . Í dýrari gerðunum M og L er m.a. að finna búnað á borð við íslenskt leiðsögukerfi , stærri álfelgur , akstursaðstoðarkerfi , bakkmyndavél og sjálfvirkni sem leggur bílnum í stæði . Allar gerðir bílsins eru búnar fjórum mismunandi akstursstillingum ; Sport , Mid , Green og Green + sem gera ökumanni kleift að stjórna nýtingu orku frá rafhlöðunni og annað hvort auka drægi bílsins með því að spara orku eða njóta aksturseiginleikanna til hins ítrasta með aukinni orkunotkun í sportstillingunni . Allar nánari upplýsingar um nýjan rafdrifinn Mini Cooper SE má nálgast á vefsíðunni mini.is hjá BL .